ელდარ კურტანიძე

ელდარ (ლუკა) კურტანიძე (დ. 16 აპრილი, 1972, ქვემო ფშაფი, გულრიფშის მუნიციპალიტეტი) — ქართველი სპორტსმენი, თავისუფალი სტილით მოჭიდავე. მსოფლიოსა და ევროპის მრავალგზის ჩემპიონი, ოლიმპიური თამაშების 2-გზის ბრინჯაოს პრიზიორი. საქართველოს ჭიდაობის ფედერაციის პრეზიდენტი 2012 წლის დეკემბრიდან 2014 წლის დეკემბრამდე.  

1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფოთის ფილიალი, შემდეგ თბილისის სახელმწიფო უნივერსიტეტის იურიდიული ფაკულტეტი.
 სპორტული კარიერა 
კურტანიძე 1992 წელს გახდა ევროპის ჩემპიონი ახალგაზრდებს შორის. ამის შემდეგ ის 5-ჯერ გახდა ევროპის ჩემპიონი (1996, 1997, 1998, 2001, 2005). ევროპის ვიცე-ჩემპიონი გახდა 1993, 1995, 2002 წლებში, ხოლო 1999 წელს მესამე ადგილს დასჯერდა. კურტანიძე არის მსოფლიოს ორგზის ჩემპიონი (2002, 2003), მსოფლიოს ჩემპიონატის მეორე (1995) და მესამე პრიზიორი (1999).

ორჯერ აიღო ბრინჯაოს ოლიმპიური მედალი: ატლანტის ოლიმპიურ თამაშებში 1996 წელს და სიდნეის ოლიმპიურ თამაშებში 2000 წელს. ასევე მონაწილეობდა ათენის ოლიმპიადაზე (2004), სადაც მერვე ადგილი დაიკავა.

კურტანიძე სამჯერ დასახელდა საქართველოს წლის საუკეთესო სპორტსმენად (1996, 2002, 2003). არის ღირსების ორდენის, ვახტანგ გორგასლის II და III ხარისხის ორდენების კავალერი.

 პოლიტიკური საქმიანობა 
2010 წლის 4 ივნისს ლუკა კურტანიძე ნინო ბურჯანაძის ოპოზიციურ პარტიას, „დემოკრატიული მოძრაობა — ერთიანი საქართველო“ შეუერთდა. მისი თქმით, პოლიტიკაში წასვლა სპორტის სფეროში ბევრი უსამართლობის ხილვამ გადააწყვეტინალუკა კურტანიძე „დემოკრატიული მოძრაობის" რიგებს შეუერთდა. „დემოკრატიული მოძრაობა — ერთიანი საქართველოს“ნინო ბურჯანაძის პარტიას მოჭიდავე ლუკა კურტანიძე შეუერთდა. „რადიო თავისუფლება“, 04.06.2010. მონაწილეობდა 2011 წლის მაისის ანტისამთავრობო აქციებში. როგორც მოგვიანებით ვანო მერაბიშვილის სასამართლო პროცესზე დაკითხვისას იხსენებდა, 26 მაისს მიტინგის დარბევისას ის სპეცდანიშნულების რაზმის ათამდე წევრმა დააკავა და სასტიკად სცემალუკა კურტანიძე: არავის ვუსურვებ ისეთ დამცირებას, რაც 26 მაისს გადავიტანე. netgazeti.ge, 28.01.2014.

2012 წელს შეუერთდა ბიძინა ივანიშვილის ოპოზიციურ კოალიცია „ქართულ ოცნებას“. მისი სახელით ოქტომბრის საპარლამენტო არჩევნებში წარდგენილი იყო ლაგოდეხის მუნიციპალიტეტის მაჟორიტარ კანდიდატადბიძინა ივანიშვილმა კახეთის მაჟორიტარი დეპუტატობის კანდიდატები დაასახელა . კახეთის საინფორმაციო ცენტრი, 12.07.2012, თუმცა „ერთიანი ნაციონალური მოძრაობის“ კანდიდატ გია გოზალიშვილთან წააგოკახეთის გუბერნატორად შესაძლოა ლუკა კურტანიძე დაინიშნოს. „ჯი-ეიჩ-ენი“, 07.11.12.  2015-2016 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“, თამაზ ავდალიანის ნაცვლად.ლუკა კურტანიძე საქართველოს პარლამენტის დეპუტატი გახდა

 ფედერაციის პრეზიდენტი 
2012 წლის დეკემბერში, ლუკა კურტანიძე საქართველოს ჭიდაობის ფედერაციის პრეზიდენტად აირჩიესლუკა კურტანიძე ჭიდაობის ფედერაციის პრეზიდენტად აირჩიეს . კახეთის საინფორმაციო ცენტრი, 17.12.2012.

2013 წლის 30 იანვარს, ჭიდაობის ფედერაციაში ლუკა კურტანიძემ ვიცე-პრეზიდენტ თემურ ყაზარაშვილსა და ვეტერან მოჭიდავეს, რაინდ აბრამიშვილს ფიზიკური შეურაცხყოფა მიაყენა. ყაზარაშვილის განცხადებით, კონფლიქტი მის მიერ პრეზიდენტისათვის მწვრთნელების გათავისუფლებაზე უარის თქმამ გამოიწვია. თავად კურტანიძემ ფიზიკური დაპირისპირება უარყოლუკა კურტანიძემ თემურ ყაზარაშვილი და რაინდ აბრამიშვილი სცემა. sportall.ge, 31-01-2013კურტანიძე ჭიდაობის ფედერაციის პრეზიდენტად რჩება. „რუსთავი 2“, 01.02.13.

2014 წლის 1 დეკემბერს, ჭიდაობის ფედერაციის პრეზიდიუმმა კურტანიძე თანამდებობიდან გადააყენაჭიდაობის ფედერაციის პრეზიდენტი გადააყენეს - ვინ შეცვლის ლუკა კურტანიძეს . „1 არხი“. 2014-12-01ლუკა კურტანიძე გადააყენეს - ხმაურიანი სხდომა ჭიდაობის ფედერაციაში . „რუსთავი 2“. 01-12-2014.
ჯილდოები, პრემიები და პრიზები
2000: ღირსების ორდენი
2002: სპორტის რაინდის წოდება
2002: ვახტანგ გორგასლის III ხარისხის ორდენი
 2002: მსოფლიოს ჩემპიონი
 2003: მსოფლიოს ჩემპიონი
 2003:ვახტანგ გორგასლის II ხარისხის ორდენი

 რესურსები ინტერნეტში 

კურტანიძის კარიერის სტატისტიკა 

 სქოლიო 

კატეგორია:ქართველი მოჭიდავეები თავისუფალ სტილში
კატეგორია:დაბადებული 16 აპრილი
კატეგორია:დაბადებული 1972
კატეგორია:საქართველოს VIII მოწვევის პარლამენტის წევრები
კატეგორია:ქართველი ოლიმპიური პრიზიორები
კატეგორია:ქართველი შერეული საბრძოლო ხელოვნების მებრძოლები
ელდარ
კატეგორია:საქართველოს ღირსების ორდენის კავალრები
კატეგორია:ვახტანგ გორგასლის III ხარისხის ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:ცოცხალი ადამიანები